સરકાર તરફથી આ એક સારું પગલું ભરાયું હોવાનું લાગી રહ્યું છે, ત્યારે તેમાં રહેલી ખામીઓને પણ બને તેટલી જલદી દૂર કરવી જોઈએ કે જેથી લોકો તેનો સરળતાથી ઉપયોગ કરી શકે અને વધુમાં વધુ લોકો તેનો ઉપયોગ કરતા થાય. દરમિયાનમા ટ્રાન્સપોર્ટ મિનિસ્ટ્રીએ કહ્યું છે કે, ડિજિલોકર અને એમપરિવહનમાં રહેલા ડિજિટલ રેકોર્ડસ આઈટી એક્ટ, 2000 મુજબ કાયદેસર જ માનશે. ‘ઈલેક્ટ્રિક ફોર્મ’માં રહેલા ડોક્યુમેન્ટ્સ મોટર વ્હીકલ એક્ટ, 1988 અંતર્ગત માન્ય છે અને ટ્રાન્સપોર્ટ ઓથોરિટીઝ દ્વારા ઈસ્યૂ કરાયેલા સર્ટિફિકેટ સમાન જ માન્ય ગણાશે.